*Tämä artikkeli käsittelee Alexander Rybakin kappaletta. Sitä ei tule sekoittaa Albanian samannimiseen edustuskappaleeseen vuoden 2016 Eurovision laulukilpailussa.*

"**Fairytale**" on norjalaisen viulisti-laulajan Alexander Rybakin kappale, joka voitti vuoden 2009 Eurovision laulukilpailun Moskovassa, Venäjällä. Rybak sävelsi ja sanoitti kappaleen itse. "Fairytale" julkaistiin tammikuussa 2009 ensin singlenä ja toukokuun lopussa Rybakin debyyttialbumilla *Fairytales*.

Eurovision 2009
---------------

Kappale valittiin Norjan euroviisuedustajaksi Norjan Melodi Grand Prix’ssa 21. helmikuuta kilpailujen historian suurimmalla äänivyöryllä. Kappale kisasi 18 muuta kappaletta vastaan Eurovision laulukilpailun semifinaalissa 14. toukokuuta 2009, josta se selvitti tiensä finaaliin. Laulukilpailun finaalissa 16. toukokuuta 2009 kappale esiintyi numerolla 20 ja voitti sen 387 pisteellä, mikä oli kisojen historian ennätys. Edellinen ennätys 292 pistettä oli Suomen Lordin "Hard Rock Hallelujahin" voittopisteet vuodelta 2006. Kyseessä oli samalla ensimmäinen kerta, kun jokin kappale sai yli kolmesataa pistettä. Eurovision laulukilpailujen voitto oli Norjalle kolmas. Rybak esitti kappaleen myös vuoden 2010 Euroviisujen finaalin aloitusnumerona Oslossa.

Euroviisu-esityksen taustatanssijat Sigbjørn Rua, Torkjell Lunde Børsheim ja Hallgrim Hansegård ovat norjalaisesta tanssiryhmästä nimeltä *Frikar*. Taustalaulajien (Jorunn Hauge ja Karianne Kjærnes) päällä olivat pitkät vaaleanpunaiset mekot, jotka oli suunnitellut norjalainen vaatesuunnittelija Leila Hafzi.*lähde?*

Norjalainen media raportoi, että "Fairytale" kertoo Rybakin ex-tyttöystävästä Ingrid Berg Mehusista, johon Rybak tutustui Barratt Due Musikkinstitutt -koulussa Oslossa.*lähde?*

### Ennätykset

Norjan karsinnassa, Melodi Grand Prix 2009:ssä, Rybakin kappale "Fairytale" voitti yhteensä 747 888 äänellä, joka on suurin voitto koko kilpailun historiassa. Kappale sai yli 600 000 ääntä enemmän kuin toiseksi tullut, mikä teki Rybakin karsintavoitosta selvimmän koko Melodi Grand Prixin historiassa.*lähde?*

Vuoden 2009 Eurovision laulukilpailussa, Moskovassa Rybak voitti kaikkien aikojen suurimmalla tuloksella; 387 pisteellä (maksimi olisi ollut 12 kertaa 41 eli 492 pistettä) ja sai myös eniten täysiä pisteitä (12 pistettä), 16 kertaa. Norja olisi saanut 492 pistettä, jos olisi saanut kaikilta muilta pisteenjakajamailta täydet pisteet. Kertoja on 41 eli kilpailuun osallistuneiden maiden määrä pois lukien oma maa eli Norja, josta ei tietenkään voinut äänestää kappaletta. Kappale voitti myös suurimmalla piste-erolla edelliseksi sijoittuneen Islannin kappaleeseen, ja ero oli ensimmäistä kertaa yli sata (169 pistettä). Rybakin kappale johti äänestystä alusta loppuun asti, ja sai kaikilta muilta mailta vähintään kaksi pistettä, Bulgarian kaksi pistettä oli kappaleen alhaisin pistesaalis.*lähde?*

Listasijoitukset
----------------

| "Fairytale"Alexander Rybak |
| --- |
| Singlen "Fairytale" kansikuva |
| Singlen tiedot |
|  Albumilta | *Fairytales* |
|  Julkaistu | 12. tammikuuta 2009 |
|  Tyylilaji | pop, folk |
|  Kesto | 03.03 |
|  Levy-yhtiö | EMI |
| Alexander Rybakin muut singlet |
|  | "Fairytale"2009 | "Funny Little World"2009 |

Kappale debytoi *Billboard Greek Singles* -listalla sijalla 1, viikkoa ennen kilpailua. Se debytoi myös *Norwegian Singles* -listalla helmikuussa sijalla 3, ennen nousuaan sijalle 1 seuraavalla viikolla, jolloin oli Melodi Grand Prix'n finaali. Se oli ensimmäinen kerta kun Melodi Grand Prix'n voittaja nousi sijalle 1, ennen voittoa itse kilpailussa. Kappale pysyi sijalla 1 kahdeksan viikon ajan. Kappale pääsi myös *Sverigetopplistan* -listalle, debytoiden ensin sijalla 24, nousten sijalle 7 kappaleen kolmannella viikolla, jolloin olivat myös Eurovision laulukilpailut - ja lopulta nousten kärkipaikalle. Kappaleen voitettua Eurovision laulukilpailussa se nousi latauslistojen top kymmeneen ympäri Eurooppaa ja lukuisissa maissa sijalle yksi. Kappale debytoi Britannian listoilla sijalla 10, mutta tippui viikossa sijalle 38. "Fairytale" oli yhdeksäs ei-Britannian Eurovision-kappale, joka on päässyt Britannian listoille.

| Lista (2009) | Listasija |
| --- | --- |
| Australian ARIA Single-lista | 67 |
| Itävallan Single-lista | 12 |
| Belgian Flanders-lista | **1** |
| Belgian Wallonia-lista | 4 |
| Tanskan Single-lista | **1** |
| Hollannin Single-lista | 2 |
| Euroopan Hot 100 Singlet | 3 |
| Saksan Single-lista | 4 |
| Suomen Single-lista | **1** |
| Kreikan *Billboard* Single-lista | **1** |
| Irlannin Single-lista | 2 |
| Norjan Single-lista | **1** |
| Venäjän Airplay-lista | 11 |
| Espanjan Single-lista | 35 |
| Slovakian IFPI Single-lista | 90 |
| Ruotsin Single-lista | **1** |
| Sveitsin Single-lista | 3 |
| Ukrainan Airplay-lista | 24 |
| UK:n Single-lista | 10 |
|

Julkaisuhistoria
----------------

| Alue | Päivämäärä | Formaatti |
| --- | --- | --- |
| Norja | 12. tammikuuta 2009 |  |
| Kreikka | 8. kesäkuuta 2009 |  |
| Saksa | 15. kesäkuuta 2009 |  |
| UK | 17. kesäkuuta 2009 | Digitaalinen lataus |
|

Lähteet
-------

1. ↑
2. 1 2  Alexander Rybak - Fairytale, norwegiancharts.com
3. ↑  Belgian Flanders Chart
4. ↑  Belgian Wallonia Chart
5. ↑  Alexander Rybak - Fairytale (Arkistoitu – Internet Archive), danishcharts.com
6. ↑  Dutch Singles Chart
7. ↑  Search result, Alexander Rybak, billboard.com
8. ↑  Media Control.de (Arkistoitu – Internet Archive)
9. ↑  Alexander Rybak - Fairytale, finnishcharts.com
10. ↑  [vanhentunut linkki]
11. ↑  Irish Singles Chart
12. ↑  Russian Airplay Chart (Arkistoitu – Internet Archive) Viitattu 15.5.2009.
13. ↑  Spanish Singles Chart (PROMUSICAE)[vanhentunut linkki]
14. ↑  Slovakian IFPI Singles Chart
15. ↑  Alexander Rybak - Fairytale, swedishcharts.com
16. ↑  Swiss Singles Chart
17. ↑  Ukrainian Airplay Chart (Arkistoitu – Internet Archive) Retrieved on 2009-06-01
18. ↑  , bbc.co.uk/radio1/chart/singles
19. ↑  Fairytales: Alexander Rybak - Artist Home - EMI (Arkistoitu – Internet Archive), emimusic.de
20. ↑  Eminem comeback crowns UK chart, BBC, 24.5.2009

  

Eurovision laulukilpailun voittaneet kappaleet

|  |  |
| --- | --- |
| 1950-luku | 
* "Refrain"
* "Net als toen"
* "Dors, mon amour"
* "Een beetje"

 |
| 1960-luku | 
* "Tom Pillibi"
* "Nous les amoureux"
* "Un premier amour"
* "Dansevise"
* "Non ho l’età"
* "Poupée de cire, poupée de son"
* "Merci, Chérie"
* "Puppet on a String"
* "La, la, la"
* "Boom Bang-a-Bang"
* "De troubadour"
* "Un jour, un enfant"
* "Vivo cantando"

 |
| 1970-luku | 
* "All Kinds of Everything"
* "Un banc, un arbre, une rue"
* "Après toi"
* "Tu te reconnaîtras"
* "Waterloo"
* "Ding-a-dong"
* "Save Your Kisses for Me"
* "L'oiseau et l'enfant"
* "A-Ba-Ni-Bi"
* "Hallelujah"

 |
| 1980-luku | 
* "What’s Another Year?"
* "Making Your Mind Up"
* "Ein bißchen Frieden"
* "Si la vie est cadeau"
* "Diggi-loo diggi-ley"
* "La det swinge"
* "J’aime la vie"
* "Hold Me Now"
* "Ne partez pas sans moi"
* "Rock Me"

 |
| 1990-luku | 
* "Insieme: 1992"
* "Fångad av en stormvind"
* "Why Me?"
* "In Your Eyes""
* "Rock ’n’ Roll Kids"
* "Nocturne"
* "The Voice"
* "Love Shine a Light"
* "Diva"
* "Take Me to Your Heaven"

 |
| 2000-luku | 
* "Fly on the Wings of Love"
* "Everybody"
* "I Wanna"
* "Everyway That I Can"
* "Wild Dances"
* "My Number One"
* "Hard Rock Hallelujah"
* "Molitva"
* "Believe"
* "Fairytale"

 |
| 2010-luku | 
* "Satellite"
* "Running Scared"
* "Euphoria"
* "Only Teardrops"
* "Rise Like a Phoenix"
* "Heroes"
* "1944"
* "Amar pelos dois"
* "Toy"
* "Arcade"

 |
| 2020-luku | 
* "Zitti e buoni"
* "Stefania"
* "Tattoo"

 |